પ્રિયંકા કહે છે કે હું મારા પહેરવેશથી ઇન્ટરનેટ પર ધમાલ મચાવવા ઇચ્છતી નથી. જે મને ગમે છે તે જ હું પહેરું છું. મારા માટે આરામદાયક હોય તેવાં વસ્ત્રોમાં જ હું સ્ટાઇલિશ દેખાવાનું પસંદ કરું છું. મને ઘણી વાર મારાં કપડાં માટે પ્રશંસા મળી છે, પરંતુ હું તેવા વિચાર સાથે તે પહેરતી નથી. પ્રિયંકાના આ ખુલ્લા વિચારો માત્ર ફેશન સુધી જ સીમિત નથી. થોડા દિવસ પહેલાં કંગના રાણાવત દ્વારા તેના વિશે કરાયેલી એક ટિપ્પણીને તેણે હાસ્યમાં ઉડાવી દીધી હતી. કંગનાએ કહ્યું હતું કે નકલી હાસ્ય માટે પ્રિયંકાને એવોર્ડ મળવો જોઇએ. પ્રિયંકાના દોસ્તોના જણાવ્યા મુજબ તેણે કંગનાની આ વાત પર ટિપ્પણી ન કરી અને તેના પર ફરી તે હસી. તેનું કહેવું હતું કે અમે એક્ટિંગના બિઝનેસમાં છીએ. અહીં રડવાથી લઇને હસવા સુધી બધું એક્ટિંગ જ હોય છે તેમાં કાંઇ ખોટું નથી. •